Diari Oficial de la Generalitat Valenciana


Sumari del DOGV 3629, del 18-11-1999 (1999/9548)

ACORD d'1 d'octubre de 1999 de la Comissió Territorial d'Urbanisme de València, relatiu a la modificació del Pla General de Quart de Poblet relativa a la unitat d'execució número 8.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3629

Data del DOGV
:   18-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9548


Data del document
:   01-10-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Quart de Poblet
    * pla d'urbanisme

ACORD d'1 d'octubre de 1999 de la Comissió Territorial d'Urbanisme de València, relatiu a la modificació del Pla General de Quart de Poblet relativa a la unitat d'execució número 8. [1999/M9548]
  
Vist l'expedient tramés per l'Ajuntament de Quart de Poblet que fa referència a la modificació del Pla General relativa a la unitat d'execució número 8, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant l'acord del ple de l'Ajuntament en la sessió celebrada el dia 5 de febrer de 1999. Després del corresponent període d'exposició pública, en el qual no es van presentar al·legacions, el va aprovar provisionalment el mateix òrgan en la sessió de 8 de juny de 1999.
  
Segon
  
El projecte de modificació del Pla General consta de memòria, plànols d'informació i plànols d'ordenació.
  
Tercer
  
La modificació afecta la unitat d'execució número 8, Aeroport, de sòl urbà industrial, l'ordenació de la qual es va definir en un pla parcial aprovat l'any 1969 i que va ser modificada en el Pla General de l'any 1992.
  
L'objecte és la supressió d'un vial inclòs en aquesta, recuperant en aquest aspecte l'ordenació prevista en el pla parcial anterior, justificada d'una banda, en la restitució dels drets adquirits pel propietari afectat, segons sentència emesa pel Tribunal Superior de Justícia de la Comunitat Valenciana el 18 de maig de 1992, i d'altra, a preservar el barri de Sant Jeroni, davant del soroll que comportarà l'increment de trànsit que generarà l'ampliació prevista de la pista aeroport.
  
A més, es planteja eliminar la unitat d'execució per haver efectuat les parcel·les afectades les cessions de sòl corresponents i quedar reduïda la gestió urbanística a una única parcel·la, que podria gestionar-se com una actuació aïllada.
  
Quart
  
Quart de Poblet té un Pla General aprovat definitivament per la Comissió Territorial d'Urbanisme el 27 de juliol de 1992.
  
Cinqué
  
La Comissió Informativa de la Comissió Territorial d'Urbanisme de València, en la sessió celebrada el 24 de setembre de 1999, va emetre un informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, Reguladora de l'Activitat Urbanística.
  
Segon
  
La documentació està completa, als efectes del compliment del que estableix l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió celebrada l'1 d'octubre de 1999 acorda aprovar definitivament la modificació del Pla General de Quart de Poblet relativa a la unitat d'execució número 8, Aeroport.
  
Contra la present resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 1 d'octubre de 1999.- El secretari de la Comissió Territorial d'Urbanisme: José Manuel Palau Navarro.